ફોનના અલાર્મથી મારી ઊંઘ ડીસ્ટર્બ થઇ ગઈ પણ “ડેટ વિથ જેની”નો રિમાઈન્ડર જોતાં જ મારી ઊંઘ ઊડી ગઈ. જેની, મારી બ્લાઈન્ડ ડેટ. સરસ મજાનો તૈયાર થઈ, પપ્પાના ફોટાને પગે લાગી, જેવો હું ઘરની બહાર જવા ગયો કે બાજુના રૂમમાં આરામ ખુરશીમાં પગ લાંબા કરીને બેઠેલી મમ્મી દેખાઈ. સવાર સવારમાં એ બાટલી લઈને બેઠેલી. મારી અડધા ઉપરની કમાઈ તો એ પી જાય છે. હું બરાડવા જ જતો હતો પણ ત્યારે જ પપ્પાને છેલ્લી ઘડીએ આપેલું વચન યાદ આવ્યું.